Diari Oficial de la Generalitat Valenciana


Sumari del DOGV 9644, del 20-07-2023 (2023/8187)

RESOLUCIÓ de 14 de juliol de 2023, de la Direcció General de Formació Professional i Ensenyaments de Règim Especial, per la qual s'acorda l'ampliació del termini de presentació de sol·licituds de la convocatòria del procediment per a l'avaluació i acreditació de determinades unitats de competència professional, adquirides a través de l'experiència laboral o de vies no formals de formació, en la família professional de Fusta, Moble i Suro, per a la qualificació MAM059\_2 Instal·lació de mobles.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9644

Data del DOGV
:   20-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8187


Data del document
:   14-07-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport

RESOLUCIÓ de 14 de juliol de 2023, de la Direcció General de Formació Professional i Ensenyaments de Règim Especial, per la qual s'acorda l'ampliació del termini de presentació de sol·licituds de la convocatòria del procediment per a l'avaluació i acreditació de determinades unitats de competència professional, adquirides a través de l'experiència laboral o de vies no formals de formació, en la família professional de Fusta, Moble i Suro, per a la qualificació MAM059\_2 Instal·lació de mobles. [2023/8187]  
  
Antecedents de fet  
  
Primer. En data 26 de juny de 2023, es va publicar en el Diari Oficial de la Generalitat Valenciana número 9625, la Resolució de 16 de juny de 2023, de la Direcció General de Formació Professional i Ensenyaments de Règim Especial, de la Conselleria d'Educació, Cultura i Esport, per la qual es promou en la Comunitat Valenciana, a proposta de LABORA Servei Valencià d'Ocupació i Formació, el procediment per a l'avaluació i acreditació de determinades unitats de competència professional, adquirides a través de l'experiència laboral o de vies no formals de formació, en la família professional de Fusta, Moble i Suro, per a la qualificació MAM059\_2 Instal·lació de mobles.  
  
Segon. En l'apartat segon de la base setena de l'annex I de la resolució de convocatòria, s'estableix un termini de 20 dies hàbils per a la presentació de sol·licituds, a comptar des de l'endemà de la publicació de la convocatòria en el DOGV.  
Així mateix, la forma de presentació de les sol·licituds de participació es regula en l'apartat primer de la citada base, establint que aquesta presentació es realitzarà telemàticament en model normalitzat.  
  
Tercer. Concorren motius que aconsellen l'ampliació del termini inicialment establit per a la presentació de sol·licituds en l'apartat segon de la base setena de l'annex I de la resolució de convocatòria ja que, tenint en compte que les dates indicades formen part del període estival i havent tingut coneixement aquesta Direcció General de la càrrega de treball extraordinari que les persones destinatàries del procediment anteriorment citat suporten en aquestes dates, es considera oportú ampliar el termini per a donar major oportunitat a les persones destinatàries perquè puguen accedir a aquest.  
  
Fonaments jurídics  
Primer. L'article 32 de la Llei 39/2015, d'1 d'octubre, del procediment administratiu comú de les administracions públiques, estableix que l'Administració podrà concedir d'ofici o a petició dels interessats, una ampliació dels terminis establits, que no excedisca de la meitat d'aquests, si les circumstàncies ho aconsellen i amb això no es perjudiquen drets de tercer.  
Segon. També resulta d'aplicació l'article 35 de la Llei 39/2015, d'1 d'octubre, on es recull que seran motivats, amb succinta referència de fets i fonaments de dret els acords d'aplicació de la tramitació d'urgència, d'ampliació de terminis i de realització d'actuacions complementàries.  
  
Tercer. Considerant la Resolució de 20 de juny de 2023, de la Direcció General de Formació Professional i Ensenyaments de Règim Especial, de la Conselleria d'Educació, Cultura i Esport, per la qual es declara inhàbil el mes d'agost de 2023, a l'efecte del còmput de terminis en els procediments per a l'avaluació i acreditació de determinades unitats de competència professional, adquirides a través de l'experiència laboral o de vies no formals de formació convocats per aquesta direcció general i gestionats per LABORA Servei Valencià d'Ocupació i Formació.  
  
  
Quart. En virtut de la facultat que confereix a aquesta Direcció General en l'article 9 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
Ampliar fins al 7 de setembre de 2023 inclusivament, el termini de presentació de sol·licituds previst en l'apartat segon de la base setena de l'annex I de la resolució de convocatòria anteriorment esmentat.  
  
La present resolució entrarà en vigor l'endemà de la seua publicació en el Diari Oficial de la Generalitat Valenciana, i contra aquesta no cabrà cap recurs, conforme estableix l'article 32 de la Llei 39/2015, d'1 d'octubre, del procediment administratiu comú de les administracions públiques.  
  
València, 14 de juliol de 2023.- El director general de Formació Professional i Ensenyaments de Règim Especial: Manuel Gomicia Giménez.